Source: https://curia.europa.eu/jcms/jcms/a1_1095708/mt/
Timestamp: 2020-07-16 18:15:08+00:00
Document Index: 1069091

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Protezzjoni tad-data personali fis-sit Curia - Il-Qorti tal-Ġustizzja tal-Unjoni Ewropea
L-Unjoni Ewropea hija impenjata sabiex tiżgura r-rispett tal-ħajja privata u l-protezzjoni tad-data personali.
Il-politika tal-Qorti tal-Ġustizzja tal-Unjoni Ewropea dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni hija bbażata fuq ir-Regolament (UE) 2018/1725 tal-Parlament Ewropew u tal-Kunsill tat‑23 ta’ Ottubru 2018.
F’din il-paġna għandek issib spjegazzjonijiet dwar l-ipproċessar ta’ data personali effettwat fil-kuntest tal-konsultazzjoni tas-sit internet tal-Qorti tal-Ġustizzja tal-Unjoni Ewropea.
Iktar informazzjoni dwar l-ipproċessar ta’ data personali effettwata mill-Istituzzjoni fil-kuntest tad-diversi funzjonijiet tagħha hija disponibbli taħt it-taqsima “Protezzjoni tad-data personali“ li tidher fis-sezzjoni “L‑Istituzzjoni”.
Konsultazzjoni u użu tas-sit internet tal-Qorti tal-Ġustizzja tal-Unjoni Ewropea.
Il-konsultazzjoni u l-użu tas-sit tal-Qorti tal-Ġustizzja tal-Unjoni Ewropea kultant jirrikjedi l-ipproċessar ta’ ċertu data personali.
Is-sit fih formoli sabiex tikkuntattja ċerti dipartimenti tal-Qorti tal-Ġustizzja tal-Unjoni Ewropea jew sabiex tibgħatilhom talba. Dawn il-formoli jipprevedu li ċertu data personali għandha tiġi pprovduta sabiex it-talba tkun tista’ titwieġeb b’mod effettiv.
Id-dipartimenti li jirrikjedu din l-informazzjoni jittrattawha konformement mar-regolament iċċitat iktar ’il fuq u l-formoli kkonċernati fihom komunikazzjoni ta’ informazzjoni speċifika fuq il-protezzjoni tad-data personali li tindika kif dik id-data tintuża mill-Istituzzjoni u l-iskop tal-ipproċessar effettwat.
Il-persuna responsabbli għall-ipproċessar ta’ kull wieħed minn dawn hija indikata fil-komunikazzjoni ta’ informazzjoni korrispondenti. Il-komunikazzjonijiet fihom ukoll informazzjoni dwar id-drittijiet tiegħek b’rabta mal-protezzjoni tad-data personali u dwar il-persuni li għandek tikkuntattja jekk ikollok xi mistoqsijiet dwar l-ipproċessar ta’ din id-data.
Sabiex dan is-sit jaħdem sew u tittejjeb in-navigazzjoni tiegħek, dan is-sit jagħmel użu mill-“cookies”.
F’ċerti każijiet, jistgħu jiġu installati fuq il-kompjuter tal-utent “cookies” minn terzi. Dan huwa partikolarment il-każ sabiex tara videos imxandra fuq YouTube jew meta l-utent jaċċetta t-traċċar tan-navigazzjoni tiegħu għal ħtiġijiet relatati mal-analiżi u t-titjib tas-sit.
Tista’ ssib iktar informazzjoni dwar l-użu tal-“cookies” u dwar kif tħassarhom jew ma tirċevihomx fuq il-paġna tas-sit iddedikata għall-“cookies”.
Il-Qorti tal-Ġustizzja tal-Unjoni Ewropea tuża wkoll il-media soċjali fil-kuntest tal-politika tagħha sabiex tikkomunika mal-pubbliku. Dawn jinkludu b’mod partikolari l-kanal YouTube tal-Qorti tal-Ġustizzja tal-Unjoni Ewropea, kif ukoll il-kont Twitter tad-Direttorat tal-Komunikazzjoni.
Is-sit joffri wkoll il-possibbiltà li taqsam informazzjoni permezz ta’ Facebook, Twitter, LinkedIn, Pinterest jew Reddit.
Tista’ taċċessa dawn il-media billi tuża l-buttuni korrispondenti fejn huma disponibbli fis-sit tal-Qorti tal-Ġustizzja tal-Unjoni Ewropea. Dawn il-media għandhom il-politika tagħhom stess dwar il-protezzjoni tal-ħajja privata. Meta taċċedi għal dawn is-siti, titlaq mis-sit tal-Qorti tal-Ġustizzja tal-Unjoni Ewropea u d-data tiegħek tiġi pproċessata minn dawn il-media soċjali, konformement mal-politika tagħhom dwar ir-rispett tal-ħajja privata.
Videos ta’ YouTube jistgħu jidhru wkoll direttament fis-sit tal-Qorti tal-Ġustizzja. F’dan il-każ, “cookies” jew mezzi oħra ta’ ttraċċar jistgħu jintużaw direttament minn naħa ta’ YouTube. Sabiex tevita dan it-traċċar, tista’ tikkonsulta l-pariri fuq il-paġna tagħna dwar il-“cookies”.
Is-sit fih ukoll link għad-direttorju uffiċjali tal-Unjoni Ewropea, amministrat mill-Uffiċċju tal-Pubblikazzjonijiet tal-Unjoni Ewropea. Meta taċċedi għall-paġna li tinkludi dan id-direttorju, titlaq mis-sit tal-Qorti tal-Ġustizzja tal-Unjoni Ewropea u ssir applikabbli l-politika tar-rispett tal-ħajja privata tal-Uffiċċju tal-Pubblikazzjonijiet.
L-Uffiċjal għall-Protezzjoni tad-Data
L-Uffiċjal għall-Protezzjoni tad-Data jiżgura l-applikazzjoni tad-dispożizzjonijiet tar-Regolament (UE) 2018/1725, dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data meta l-Qorti tal-Ġustizzja tal-Unjoni Ewropea taġixxi fl-eżerċizzju tal-funzjonijiet tagħha mhux ġudizzjarji, u tagħti parir lill-kontrolluri tad-data fi ħdan l-Istituzzjoni fir-rigward tar-rispett tal-obbligi tagħhom relatati mal-protezzjoni tad-data personali.
L-Uffiċjal għall-Protezzjoni tad-Data jista’ jiġi kkuntattjat għal kwalunkwe mistoqsija relatata mal-ipproċessar tad-data personali effettwata fil-kuntest tal-konsultazzjoni tas-sit internet tal-Qorti tal-Ġustizzja tal-Unjoni Ewropea, permezz tal-użu tal-formola ta’ kuntatt tas-sit u billi jiġi speċifikat li s-suġġett tal-mistoqsija jirrigwarda “l-ipproċessar tad-data personali tiegħi mill-Qorti tal-Ġustizzja tal-UE”.
Għall-istituzzjonijiet kollha tal-Unjoni Ewropea, bl-eċċezzjoni tal-Qorti tal-Ġustizzja tal-Unjoni Ewropea meta taġixxi fl-eżerċizzju tal-funzjonijiet ġudizzjarji tagħha, l-awtorità superviżorja indipendenti hija l-Kontrollur Ewropew għall-Protezzjoni tad-Data. Tista’ tressaq ilment mal-Kontrollur Ewropew għall-Protezzjoni tad-Data jekk tqis li l-ipproċessar tad-data personali tiegħek ma josservax ir-Regolament (UE) 2018/1725.
eNq1V9ty2jAQfc9XePweX0gokDFkWpq0zCRTmsC0b4ywFxAVkqMLgX59ZUOC6dhJEOjRlubs6mj37FF0vVoQZwlcYEbbbugFrgM0Zgmm07Y7HNyeN93rzlk0R0tU3NbwglFT740JEqLtZsveGBAV3u/7u6+gAYC7nTMnYuM5xHJvn5KYeN+RmN2jNNvjREuGE2cBcsaStpsqmf91IiG5TqOTMi4R6SIJU8bXkb/9XdyCwlEYtOqNoFlcjvwM+AMRsPjF+B+Rohj6nC1xAklpmAkiAowiTJ6TPpKzHp2wUmR/dwJ/IX2jGM8vZyiNMB9dGnIzFMDvEJ3ao6bLqISVzBgqZ2ceL4Rh9v28eizlrjJqWIxIOecLORo+GgFzeHoEviTwBikJFilBa28uUtMYPxXw9WP+WRoDJ+0jW2uMBAw5KUWfSZle+X5Yb3rhp4ZXuwy9sHZx1QxaQX7jvumx7NUTB8EU1zJRBZ3nfYJm1pKEacKexYkrVjcE4kgvA9fya6ktYsU5UGlXsvt7Y8HSSbDo0Vuuy+nHZIIrlFVyZQaeFm5iH/kjU7MSvti+e7B6AXGO1nu4RCu7t5EA1yFAp3KmB/wL0jaGLkVYtd3g9fc715jveKUh/8gjb/PerUT+5qiHjiRuU9G7TFFZUbaGeo5FV662tYpBWEoezdHqAZ565bif9arOQp4H52G9ddmqXVwEzaBRP8YW5LPPWu89FNTWWpAvmwll0yGgivG6kGa6kSvfm6pqeKtxsUhLA5iO5OwKB1w/EIjG/49kqgjxD2NAjY+FUKam5FQTXpOie1WBkMOHXrVNOdrmaX9dafMOp02jfSjrE7JU/nA6PHVtGdSY4BhJ/Yi15XysOc/NQinot5uB6VDapWtNX7v7ZtBSnG2XbB9Np/VpuubffYwd8UId7iyHJXL+MlpuXTcNYeqMbw5Mc2f2Ij/znp2zf1px+kw=
zZaenR2aloZG9iwi